Oto Šmits

**Oto Šmits** (, *Отто-Фридрихъ-Юліусъ Юльевичъ Шмидтъ*; dzimis  Mohiļevā, miris  Maskavā) bija Krievijas Impērijas un PSRS zinātnieks, matemātiķis, ģeogrāfs, ģeofiziķis, astronoms. Pētījis Pamiru un Arktiku. Maskavas Universitātes profesors (1923—1956), Ukrainas PSR Zinātņu akadēmijas (1934) un PSRS Zinātņu akadēmijas īstenais loceklis (1935), Padomju Savienības Varonis (1937).

## Dzīvesgājums
left|thumb|216x216px|Oto Šmits, studējot Kijivā
Dzimis 1891. gadā Mahiļovā veikalnieka Jūlija Frīdriha Šmita un viņa sievas Annas, dzimušas Ērgles, ģimenē. Viņa vecāki bija izceļotāji no Latvijas. Bērnību un jaunību daļēji pavadīja vectēva Trepes muižas pārvaldnieka Frīdriha Ērgļa mājās. 

Mācījās Mahiļovas vīriešu ģimnāzijā, tad 1901. gadā viņa vecāki pārcēlās uz Odesu, kur viņš mācījās Odesas 2. ģimnāzijā, bet 1907. gadā pārcēlās uz Kijivu, kur viņš ar zelta medaļu pabeidza ģimnāziju (1909). Studēja matemātiku Kijivas Universitātē (1909—1913). 1916. gadā iznāca viņa monogrāfija "Abstraktā grupu teorija" (*Абстрактная теория групп*), un viņš tika pieņemts darbā par privātdocentu Kijivas Universitātē.

Pēc Oktobra revolūcijas O. Šmits strādāja vairākos amatos Padomju Krievijas Izglītības Tautas komisariātā, bija Apgādības TK kolēģijas loceklis. 1918. gadā iestājās Krievijas sociālistiskajā strādnieku internacionālistu partijā, bija tās Centrālkomitejas loceklis. 1919. gadā kopā ar internacionālistu partiju tika iekļauts Krievijas Komunistiskajā (boļševiku) partijā.

No 1921. līdz 1924. gadam vadīja Valsts izdevniecību. No 1924. līdz 1941. gadam bija Lielās Padomju enciklopēdijas galvenais redaktors.
1928. gadā piedalījās padomju un vācu kopīgajā Pamira ekspedīcijā.  1929. gadā Šmits izveidoja Maskavas Valsts universitātes Augstākās algebras katedru, kuras vadītājs bija līdz 1949. gadam.. No 1932. līdz 1950. gadam bija žurnāla "Matemātikas krājums" (*Математический сборник*) galvenais redaktors. Vissavienības Arktikas institūta direktors (1930—1932), Ziemeļu jūrasceļa galvenās pārvaldes vadītājs (1932—1938). No 1930. līdz 1934. gadam Šmits vadīja arktiskās ekspedīcijas ar kuģiem "Georgij Sedov", "Aļeksandr Sibirjakov" un "Čeļuskin"

Lielā terora laikā pret O. Šmitu gatavoja apsūdzību, tomēr viņš netika apcietināts. No  līdz  PSRS Zinātņu akadēmijas viceprezidents. 
1942. gadā atlaists no amata ZA vadībā, pievērsās akadēmiskajam darbam. 1944. gadā publicēja rakstu "Zemes un planētu izcelsmes meteorītu teorija" (*Метеоритная теория происхождения Земли и планет*) par planētu veidošanos no rotējošiem gāzu mākoņiem, 1949. gadā tika izdotas viņa "Četras lekcijas par Zemes izcelšanos" (*Четыре лекции о теории происхождения Земли*).

Miris  Maskavā, apglabāts Novodevičjes kapsētā.

## Darbi
* *Абстрактная теория групп*. Киев: изд-во Киевского ун-та, 1916. (krieviski)
* *Группы, все подгруппы которых специальные*. Матем. сб., 31:3-4, стр. 366–372; 1924
* *О парадоксе Bertrand'а в теории вероятностей*. Матем. сб., 33:1, 33–40; 1926
* *Группы, имеющие только один класс не-инвариантных подгрупп*. Матем. сб., 33:2, 161–172; 1926
* *Otto Schmidt: Über unendliche Gruppen mit endlicher Kette*. In: Mathematische Zeitschrift 29, 1929 (vāciski)
* *Новое доказательство теоремы А. Кулакова в теории групп*. Матем. сб., 39:1-2, 66–71; 1932
* *О бесконечных специальных группах*.  Матем. сб., 8(50):3, 363–375; 1940
* *Метеоритная теория происхождения Земли и планет*. ДАН СССР, т. 45, № 6, стр. 245–249; 1944.
* *Бесконечные разрешимые группы*. Матем. сб., 17(59):2, 145–162; 1945
* *Астрономический возраст Земли*. ДАН СССР, № 46, № 9, стр. 392–395; 1945.
* *О законе планетных расстояний*. ДАН СССР, т. 52, № 8, стр. 673–678; 1946.
* *О происхождении вращения Солнца*. ДАН СССР, т. 54, № 1, стр. 15–18; 1946.
* *Новая теория происхождения Земли*. Природа, № 7, стр. 6–18; 1946.
* *Новая теория происхождения Земли и планет*. Изв. Всесоюз. геогр. об-ва, № 3, стр. 265–274; 1947; Труды 2-го Всесоюз. геогр. съезда, т. 1, стр. 210–222; 1948.
* *О возможности захвата в небесной механике*. ДАН СССР, т. 58, № 2, стр. 213–216; 1947.
* *Проблема захвата в задаче о трех телах*. О. Ю. Шмидт и Г. Ф. Xильми. Усп. матем. наук, т. 3, в. 4 (26), стр. 157–159; 1948.
* *Четыре лекции о теории происхождения Земли*. Рзд. АН СССР, 70 стр.; 1949; изд. второе, дополненное, Изд. АН СССР, 95 стр.; 1950.
* *Возникновение планет и их спутников*. Изв. АН СССР, сер. физич., т. 14, № 1, стр. 29–45; 1950; Тр. Геофиз. ин-та, № И (138), стр. 3–20; 1950.
* *Проблема происхождения Земли и планет*. Труды первого совещания по вопросам космогонии. Изд. АН  {131}  СССР, стр. 9–32; 1951 (см. также «Вопросы философии», № 4, стр. 120–133; 1951).
* *О происхождении Земли и планет*. Вопросы философии, № 5, стр. 267–270; 1953.
* *О происхождении астероидов*. ДАН СССР, т. 96, № 3, стр. 449–452; 1954.
* *Role des particules solides dans la cosmogonie planetaire*. In: *Les particules solides dans les astres*. Communications presentees au sixieme Colloque International d'Astrophysique tenu a Liege les 15, 16 et 17 juillet 1954. Introduction by P. Swings, Institut d'Astrophysique, Cointe-Liege (Belgique), 1955, pp. 638-649 (franciski)

## Ģimene
O. Šmits bija trīs reizes precējies:

* Vera Šmita, dzimusi Jaņicka, dēls — Vladimirs (1920—2008), Maskavas Valsts industriālās universitātes profesors;
* Margarita Golosovkera, dēls — Sigurds (1922—2013), vēsturnieks;
* Aleksandra Gorska, dēls — Aleksandrs (1934—2010).

## Apbalvojumi

* Padomju Savienības Varonis (1937)
* 3 Ļeņina ordeņi (1932, 1937, 1953)
* 2 Darba Sarkanā Karoga ordeņi (1937, 1945)
* Sarkanās Zvaigznes ordenis (1934)

## Piemiņa
thumb|228x228px|1966. gada PSRS pastmarka
Viņa vectēva Friča Ērgles māju vietā Trepmuižas apkārtnē atrodas Oto Šmita piemiņas akmens.
Oto Šmita vārdā nosaukti:
* Šmita sala Karas jūrā
* Šmita rags un Misšmitas ciemats Čukču jūras piekrastē
* smaile un kalnu pāreja Pamirā
* Šmita zemledus līdzenums Antarktīdā
* Zemes fizikas institūts
* PSRS ZA, vēlāk arī Krievijas ZA Šmita prēmija
* mazā planēta 2108 Oto Šmits
* ledlauzis (1979—1991)
* ielas un laukumi vairākās pilsētās
* cilvēku vārdi, piemēram, Lagšminalds (Лагшминальд — лагерь Шмидта на льдине).

## Atsauces

## Ārējās saites